Michel Temer

Michel Miguel Elias Temer Lulia (født 23. september 1940 i Tietȇ i Saō Paolo) er en brasiliansk politiker og sakfører, som fra 2016 til 2019 var president i Brasil. Han tok over som president etter at Dilma Rousseff ble avsatt. Temer representerer sentrum-høyre-partiet Partido do Movimento Democrático Brasileiro (PMDB).

Liv og virke

Bakgrunn
Foreldrene til Temer innvandret til Brasil fra Betabura, i El Koura-regionen i Nord-Libanon i 1925. Michel Temer er maronittisk katolikk.

Etter å ha fullført jusstudier ved universitetet i São Paulo (USP) i 1963, arbeidet han som sakfører. I 1974 tok han doktorgraden i offentlig rett ved det katolske universitet i São Paulo. Gjennom 1960- og 70-årene var han også aktiv som foreleser i rettsvitenskap, og forfattet flere verker om rettsspørsmål.

Politiker
Siden 1981 har Temer vært aktiv i Partido do Movimento Democrático Brasileiro (PMDB), det største partiet i landet. I 1982 fikk han jobb som delstatsadvokat, og fra 1984 var han statssekretær for offentlig trygghet. Som kongressmedlem deltok Temer i den nasjonale forsamlingen som kunngjorde Brasils nye grunnlov i 1988, etter en lang periode med militærdiktatur. Han har vært medlem i det nasjonale underhuset seks ganger og president i nasjonalforsamlingen tre ganger: 1997–1998, 1999–2000 og 2009–2010. Han var formann i PMDB i tiden 2001-2009 og 2010-2016.

Fra 2011 til 2016 var Temer visepresident i Brasil. PMDB-partiet var da i koalisjon med det regjerende arbeiderpartiet (PT). Både ved presidentvalget i 2010 og 2014 var Temer visepresidentkandidat under Dilma Rousseff. Da president Rouseff ble suspendert 12. mai 2016, rykket Temer inn på presidentkontoret. Rouseff ble fradømt embetet 31. august 2016, og Temer utnevnt til president ut året 2018. Hele prosessen har blitt karakterisert som et regjeringskupp.

Temer utnevnte omgående en ny og mer høyreorientert regjering. Han varslet samtidig tiltak som skulle gi den brasilianske staten tillit hos finansaktørene. Et middel i så måte var å redusere bevilgningene til helse og utdannelse.

Det ble ikke lenge etter fremkastet alvorlige korrupsjonsanklager mot Temer. Han ble i 2017 mistenkt å ha tatt imot nesten 50 millioner dollar under valgkampanjen i 2014, da han stilte opp som davarænde president Dilma Rousseffs vise-presidentkandidat. Anklagerne nådde ikke frem; det var ikke støtte i parlamentet om noen riksrettssak. Heller ikke i befolkningen var det noen sterk interesse for det. 

Han fratrådte ved utgangen av 2018, og den 1. januar 2019 overtok Jair Bolsonaro som Brasils president. 

I mars 2019 ble Temer og den tidligere gruve- og energiminister Moreira Franco arrestert. Etter noen dager ble han løslatt, men den 9. mai 2019 ble han arrestert på nytt.

Familie 
Temer har fem barn: tre med sin første kone, Maria; ett fra et forhold til en journalist; og ett med sin nåværende (2018) kone, Marcela, som er en 42 år yngre tidligere skjønnhetskonkurransevinner, og som han giftet seg med da hun var 20 og han 62.

Referanser

Eksterne lenker 
 
 
 
 

Brasilianske presidenter
Sosialister